To mænd på 20 år blev fredag ved Retten i Hjørring idømt henholdsvis 1 år og 9 måneder og 1 år og 6 måneders fængsel for besiddelse af euforiserende stoffer med henblik på videresalg. 28. september sidste år kørte Per Korsgaard Christiansen og Jonas Schnack Poulsen galt ved Arentsminde, og i den forbindelse fandt politiet stoffer samt et narkoregnskab i bilen, fortæller politifuldmægtig Mette Haugen. De blev dømt for besiddelse med henblik på videresalg af 96,2 gram kokain, 110 gram amfetamin, 86,6 gram MDMA (Ecstasy, red.), 440,6 gram hash og 170 rohypnoltabletter. Begge mænd modtog dommen og skal fortsat sidde varetægtsfængslet, indtil de skal afsone.

Referat:
To unge nordjyder må i fængsel for besiddelse af en del narkotika.